આમ તો આ એક રેસ્ટોરન્ટ છે પરંતુ લોકો તેને ઢાબા કહેવાનું વધુ પસંદ કરે છે. અહીંની એક બીજી ચીજ લોકોને વધુ પસંદ આવે છે તે છે અહીંનું વાતાવરણ અને સ્ટાફ. જાણેકે ઘરથી દૂર કોઈ બીજું ઘર હોય એવી ટ્રીટમેન્ટ અહીં તમને મળશે અને તે પણ કોઇપણ એક્સ્ટ્રા ચાર્જ લીધા વગર. જો વરસાદ કે ઠંડી હોય તો ઢાબાની અંદર નહીં તો બહાર પણ શાંતિથી બેસીને તમે જમી શકો છો એવી સુંદર વ્યવસ્થા અહીં ગોઠવવામાં આવી છે. અહીં મળતા સ્વાદિષ્ટ ગોબીનું શાક ખાવાની તો મજા જ કોઈ ઔર છે.